**ОБЩИ УСЛОВИЯ   
Програма за събиране на точки „SABATIER“  
 във верига бензиностанции ГАЗПРОМ**

Участниците в Програмата са длъжни да спазват разпоредбите на настоящите Общи условия.

Общите условия са публично оповестени и са достъпни за целия период на продължителност на Програмата на Интернет адрес: [www.gazprom-petrol.bg](http://www.gazprom-petrol.bg) и в обектите от веригата ГАЗПРОМ.

С участието си в Програмата **„SABATIER“**, Участниците се съгласяват да не търсят отговорност от Организатора и да не предявяват претенции, свързани с размера на отстъпките.

**Раздел І. Организатор на Програмата „SABATIER“.**

І.1. Програмата **„SABATIER“.** се организира и провежда от „НИС Петрол“ ЕООД, гр. София 1784, район Младост, бул. „Цариградско шосе“ № 115Н, наричан по-долу „Организатор“.

І.2. Организаторът на Програмата си запазва правото да допълва или променя Общите условия, като промените влизат в сила само след оповестяването им на Интернет адрес: [www.gazprom-petrol.bg](http://www.gazprom-petrol.bg)

**Раздел ІІ. Територия на Програмата и търговски обекти, участващи в Програмата „SABATIER“.**

ІІ.1. Програмата се организира и провежда на територията на Република България в следните търговски обекти – бензиностанции от веригата „ГАЗПРОМ“ на територията на Република България, маркирани с рекламни материали на Програмата **„SABATIER“.**

1. Бургас, ж.к. Меден рудник, бул. Захари Стоянов
2. Ловеч, изход Троян, главен път Ловеч-София
3. Видин, бул. Панония 66
4. Враца, ул. Илинден 22 (изход Монтана)
5. Велинград, изход на града за София
6. Пловдив, Околовръстен път на Пловдив, след Метро
7. Пловдив, ул. Христо Ботев 1 Б
8. Пловдив, бул. Пещерско шосе 32
9. Пловдив, бул.Никола Вапцаров 91Б
10. Пловдив, бул. Карловско шосе 38
11. Пловдив, бул. Санкт Петербург 48
12. Пловдив, бул. Васил Майов 95 А
13. Първомай, кв. Дебър, вход от Хасково
14. Благоевград, главен път Е79 - София-Кулата, 4 км. след Благоевград
15. Димитровград, изход за Хасково
16. Стара Загора, бул. Патриарх Евтимий 9
17. София, бул. Цветан Лазаров
18. Пловдив, бул. Кукленско шосе
19. Пазарджик, ул. Кочо Честименски 8Д
20. Асеновград - главен път Пловдив-Асеновград,
21. Смолян, ул. Невястата, 1 км преди входа на града от Пампорово
22. Хасково, изход за Димитровград
23. Харманли, област "Зад хана", главен път Е80
24. Велико Търново, 2км преди входа на града от София
25. Пловдив, ж.к. Тракия, ул. Шипка 9
26. София, бул. Цариградско шосе 355
27. София, с.Долни Богров, ул.35
28. с.Приселци (Варна), автомагистрала E-87 Варна-Бургас
29. Кърджали, кв. Веселчани, ул. 1-ви май №28
30. Русе, бул. Липник
31. Банско, вход от Разлог, ул. Патриарх Евтимий 1
32. София, Черен кос, бул. Цар Борис ІІІ №509
33. Хасково, бул. Съединение 44
34. Бургас, бул. Транспортна, местност „Под шосето”

**Раздел ІІІ. Продължителност на Програмата**

ІІІ.1. Предоставянето на бонус точки започва в 0:00 часа на 23.10.2021 г. и приключва в 23:59:59 часа на 07.01.2022 г.

Покупка на промоционални продукти **„SABATIER“**  с бонус точки започва в 0:00 часа на 23.10.2021 г. и приключва в 23:59:59 часа на 22.01.2022 г. или до изчерпване на наличните количества промо продукти.

Валидност на промо цените на продуктите **„SABATIER“**: започва в 0:00 часа на 23.10.2021 г. и приключва в 23:59:59 часа на 22.01.2022 г. или до изчерпване на наличните количества промо продукти.

Организаторът има неотменимото право да видоизмени или прекрати програмата по всяко време, в случай че настъпят форсмажорни обстоятелства, материални злоупотреби или нарушаване на Правилата. В тези случаи на участниците не се дължи компенсация.

**Раздел ІV. Участници**

**ІV.1.** Право да участва в Програмата **„SABATIER“** имат физически лица (навършили 18 години) и юридически лица, които в периода от **23.10.2021 – 7.01.2022 г. включително,** посетят и направят покупка на гориво и/или стоки в търговски обект от веригата „ГАЗПРОМ“, без значение на начина на заплащане на покупката.

**Раздел V. Механизъм за провеждане на Програмата „SABATIER“.**

Програмата **„SABATIER“** дава възможност за Участниците в нея да събират бонус точки, чрез които да закупят промоционални стоки с марката Sabatier с до 75% отстъпка.

В периода от **23.10.2021 – 7.01.2022 г. включително** за всеки пълни 10 лева покупка на гориво и/или стоки (на една касова бележка или фактура) във верига бензиностанции ГАЗПРОМ, клиентите имат право да получат 1 (една) бонус точка.

Примери:

• Покупка на стойност 10 лв = 1 бонус точка.  
• Покупка на стойност 20 лв = 2 бонус точки.  
• Покупка на стойност 30 лв = 3 бонус точки.

• Покупка на стойност 14,34 лв = 1 бонус точка.  
• Покупка на стойност 28,76 лв = 2 бонус точки.  
• Покупка на стойност 34,19 лв = 3 бонус точки.

Стойността от 10 (десет) лева, се счита достигната на базата на обявените цени на закупените горива/стоки и след отчитането на отстъпки върху тях (в случай, че се ползват отстъпки).

**Раздел VІ. Бонус точки и Колекционерски карти по Програмата „SABATIER“.**

Бонус точки могат да бъдат събирани в периода от **23.10.2021 – 07.01.2022 г. включително** във всички бензиностанции от веригата ГАЗПРОМ.

Бонус точките трябва да бъдат залепяни само върху колекционерски карти на програмата **„SABATIER“.** Събраните бонус точки могат да бъдат използвани за покупка на промо продукти с марката **„SABATIER“** в периода от **23.10.2021 – 22.01.2022 г. включително** или до изчерпване на наличните количества промо продукти.

Валидни за участие са само бонус точките, получени при покупки в бензиностанции ГАЗПРОМ, в периода на действие на кампанията **„SABATIER“.**

Бонус точките не могат да бъдат разменяни за пари в брой или други парични и предметни награди.

Една колекционерска карта може да бъде използвана за събиране на бонус точки за до четири промоционални продукта. При закупуването на промоционален продукт, участниците следва да представят попълнената колекционерска карта.

**Раздел VIІ. Промоционални продукти и цени по Програмата „SABATIER“**

Промоционалните цени на включените в Програмата продукти **„SABATIER“.**  са валидни от **23.10.2021 – 22.01.2022 г. включително** или до изчерпване на количествата.

Промоционален продукт **„SABATIER“** може да бъде закупен с до 75% отстъпка, във всяка бензиностанция от веригата ГАЗПРОМ, срещу предоставяне на попълнена колекционерска карта със залепени необходимия броя бонус точки и в случай, че има наличност.

Промоционални продукти с марка Sabatier са:

|  |
| --- |
| SABATIER - Двустенна стъклена чаша 350 мл. -2бр. |
| SABATIER - Двустенна съклена купа 320 мл. - 2 бр. |
| SABATIER - Стъклена чаша за чай с филтър 400 мл. |
| SABATIER - Термос 1000 мл. |
| SABATIER - Овална касерола с капак 3000 мл. |
| SABATIER - Тиган стомана 24 см. |
| SABATIER - Тиган стомана 26 см. |
| SABATIER - Касерола със стъклен капак 16 см./ 1.7 л. |
| SABATIER - Касерола със стъклен капак 20 см./ 3.1 л. |

Пълно описание на промоционалните продукти и броя бонус точки, могат да бъдат намерени в колекционерските карти на активността.

Количествата промоционални продукти са ограничени. Във всяка бензиностанция от веригата ГАЗПРОМ, може да бъде получена информация от кои промоционални продукти има в наличност в момента.

В случай, че за времето на програмата се изчерпа наличността на който и да е от промо продуктите, организаторът си запазва правото да продължи програмата с наличните промо продукти**,** в рамките на посочения период.

В случай, че в момента на изпълване на условията за участие и покупката на промо продукт, количествата на някой от видовете промо продукти на дадения търговски обект са изчерпани, участникът има право да закупи един промо продукт от другите налични видове промо продукти по свой избор. В случай, че в момента на изпълване на условията за участие и покупката на промо продукт, е наличен само един вид промо продукт, участникът има право при желание от негова страна да закупи един промо продукт от наличния вид.

Преди извършване на покупката участникът има право да се осведоми за наличните на дадения търговски обект видове промо продукти.

Всички обявени в колекционерската карта цени на промоционалните продукти са в лева с ДДС.

Промо продуктите могат да бъдат намерени във всички бензиностанции ГАЗПРОМ.

При участие на юридическо лице в програмата **„SABATIER“** промо продуктът се предоставя на приносителя на колекционерската карта.

Участниците в програмата имат право да закупуват промо продуктите **„SABATIER“**  от търговските обекти ГАЗПРОМ и на редовна цена.

**Раздел VІІI. Права и задължения на Организатора**

**VІIІ.1.** Организаторът „НИС Петрол“ ЕООД запазва правото си да променя едностранно Условията на програмата. Обект на промяна могат да бъдат всички условия на програмата и механизма на програмата, като: условия за вземане на участие, промоционалните продукти, периода на програмата, размера на отстъпките и други. Всички промени ще бъдат публикувани на уебсайта на компанията ([www.gazprom-petrol.bg](http://www.gazprom-petrol.bg)) и оповестени в търговските обекти, маркирани с рекламни материали на програмата и влизат в сила след оповестяването им на посочения уебсайт.

Организаторът има неотменимото право да видоизмени или прекрати програмата по всяко време, в случай че настъпят форсмажорни обстоятелства, материални злоупотреби или нарушаване на Правилата. В тези случаи на участниците не се дължи компенсация.

**Раздел ІХ: Прекратяване на програмата**

**ІХ.1.** Организаторът има неотменимото право да прекрати Програмата по всяко време, обявявайки това в съответствие с Раздел І. В тези случаи на участниците не се дължи компенсация.

**Раздел X: Съдебни спорове**

**Х.1.** Всички спорове между Организатора на програмата и участниците в същата се решават по взаимно съгласие и договорка. При невъзможност за постигане на такова съгласие, спорът се решава от компетентния съд в гр. София.

Настоящите Общи условия са достъпни на Интернет адрес [www.gazprom-petrol.bg](http://www.gazprom-petrol.bg)  за периода на Програмата.

Участвайки в тази Програма, участниците декларират и се съгласяват, че са запознати с настоящите Общи условия и са съгласни да спазват техните разпоредби.